KURZUS: Pénzügytan II.

MODUL: I. modul: Az értékpapírok általános jellemzői, és alapformái

2. lecke: Az értékpapírok jellemzői. A váltó

| Az értékpapírok a pénzügyi eszközök sajátos csoportját képezik - valamilyen vagyonnal kapcsolatos jogot testesítenek meg és forgathatóak. Ez a jog lehet hitelviszony vagy tulajdonosi jog, illetve biztosítási jogosultság. Ez utóbbi értékpapír-formával tananyagunkban nem foglalkozunk részletesen, mert működése és jellemzői lényegesen eltérnek a hitelviszonyon illetve tulajdonosi jogon alapuló értékpapíroktól.
Az értékpapírok közgazdasági és jogi értelmezése részben eltér egymástól. A közgazdasági értelmezés szerint minden olyan pénzügyi eszköz értékpapír, amelyet szokásos piaci keretek között értékesíteni lehet. A jogi értelmezés szerint viszont az értékpapír olyan pénzügyi eszköz, amelyet a kibocsátás (forgalomba hozatal) helyén a jogszabály értékpapírnak minősít.
Az értékpapír formája szerint lehet okirat vagy elektronikus adat (számla-tétel). Az elmúlt másfél - két évtizedben a "papír" elnevezés jogosultsága egyre inkább háttérbe szorult, napjainkban az értékpapírok többsége soha nem ölt papír-formát. A hazai jogrendszerben értékpapírnak minősített pénzügyi (befektetési) eszközök döntő része dematerializált. Azok a közgazdaságilag értékpapíroknak minősülő pénzügyi eszközök, amelyek jogilag nem tartoznak az értékpapírok közé, többnyire "papírok", vagyis materializáltak. Ide tartozik a váltó és a közraktárjegy, a csekk, a szövetkezeti üzletrész, a kárpótlási jegy.
Magyarországon a tőkepiacról alkotott törvény (2001. évi CXX. törvény) (rövidítve: Tpt)- igazodva a nemzetközi szokásokhoz és az Európai Unió előírásaihoz - rögzíti, hogy nyilvánosan forgalomba hozni kizárólag dematerializált értékpapírt lehet. Ez alól csak az állampapír kivétel. A Tpt hatálya alá esik, így értékpapírnak minősül a részvény, a kötvény, a befektetési jegy, az állampapír.
A dematerializált értékpapír elektronikus úton létrehozott, rögzített, továbbított és nyilvántartott, az értékpapír tartalmi kellékeit azonosítható módon tartalmazó adatösszesség. A dematerializált értékpapírok azonosítására szolgáló adatokat az értékpapírszámla tartalmazza.
A befektetők és pénztulajdonosok védelme érdekében az értékpapírok kibocsátását és forgalmazását jogszabályok szigorúan szabályozzák. Ez a megállapítás vonatkozik azokra a pénzügyi eszközökre is, amelyeket a törvény nem minősít értékpapírnak. Így például váltót, közraktárjegyet vagy szövetkezeti üzletrészt csak meghatározott jogi feltételek érvényesülése esetén lehet kibocsátani, forgalmazni, beváltani stb. Az eltérés az, hogy a szabályozást más törvények tartalmazzák, és más jogalanyokra vonatkozik.
Az első modulban egy sor meghatározást és szabályt kell elsajátítani, ami némi türelmet követel, de ezek az ismeretek azonban nélkülözhetetlenek a pénzügyi piacokon történő tájékozódáshoz.

| A lecke azt a célt szolgálja, hogy megismerje az értékpapírokkal szemben támasztott követelményeket, és az értékpapírok jellemzésére használt fogalmakat. A követelmények teljesítéséhez tanulmányozza a fenti bevezetőt, valamint Az értékpapírok és az értékpapírpiac című elektronikus tananyag 1. és 2. fejezetét! Itt részben olyan fogalmakat talál, amelyeket más tantárgyakból már megismerhetett, illetve a Pénzügytan I. kurzus során is használt.
A lecke második felében a váltóval kapcsolatos fogalmakkal foglalkozunk. A váltó a legrégebben használt értékpapír, ezért jellemzői és forgalmazási szabályai letisztultak, a világon mindenhol hasonlóképpen használják. A váltó az értékpapírok alapformája, ha jellemzőit megismerjük, már könnyebb lesz a bonyolultabb formák hozamát, árfolyamát kiszámítani.
Napjainkban Magyarországon kevés váltót használnak, mert 40 éven keresztül nem alkalmazták, ezért a 90-es évek elején, amikor újra "előkerült" már nem tudott elterjedni. Elsősorban a külkereskedelem területén van szerepe.
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
1. | Készítsen listát a lecke bevezetőjében szereplő értékpapírokról, és jelezze, melyik minősül a Tpt szerint értékpapírnak!
2. | Keresse ki a jegyzet 1. fejezetéből azokat a kifejezéseket, amelyek az értékpapír alapvető elemei, jelölje meg, melyek tartoznak a jogi szabályozáshoz és melyek fejezik ki a közgazdasági tartalmat, majd tanulja meg a jellemzőket!
3. | Tanulja meg, milyen szempontok szerint lehet az értékpapírokat csoportosítani, és az egyes szempontokhoz tartozó lehetséges tulajdonságokat!
4. | A jegyzet 1.2. pontjában szereplő szöveg alapján készítsen egy egyszerű számítást olyan kötvényről, amelyik fix kamatozású. A számokat saját maga válassza meg!
5. | Jegyezze meg a hitelviszonyt megtestesítő és részesedést biztosító értékpapírok legfontosabb jellemzőit, és készítsen listát a különbségekről!
6. | Írja fel az árfolyamnyereség kiszámításának képletét a szöveg alapján!
7. | Jegyezze meg a váltókellékeket!
8. | Készítsen listát azokról a speciális fogalmakról, amelyek a váltó-forgalommal kapcsolatosak, és tanulja meg jelentésüket!
9. | Figyelmesen tanulmányozza a leszámítolásra vonatkozó részt és jegyezze meg a legfontosabb fogalmakat!
10. | Tanulja meg, mit jelent a viszontleszámítolás!
Követelmények
A leckét akkor sikerült megfelelően elsajátítania, ha Ön képes
kiválasztani felsorolásból azokat a pénzügyi eszközöket, amelyeket Magyarországon a Tpt értékpapírnak minősít, elválasztani egymástól a jogi szabályozáshoz tartozó értékpapír-vonásokat a közgazdasági jellemzőktől, az értékpapír tulajdonságaihoz párosítani egyes pénzügyi fogalmakat, felsorolásból ki tudja választani az értékpapír által biztosított pénzáramlás várható időpontja szerinti típusokat, kiszámítani egy egyszerű hozamot. megállapítani az egyes jellemzőkről, hogy az hitelviszonyt megtestesítő vagy részesedést biztosító értékpapírra vonatkozik-e. felírni az árfolyamnyereség kiszámításának képletét. eldönteni egy váltóról, hogy minden kelléket tartalmaz-e. bármelyik speciális fogalom tartalmát felismerni, a meghatározásokat a fogalmakkal összepárosítani. a leszámítolásra vonatkozó megállapításokat kiválasztani, azonosítani. listából kiválasztani a viszontleszámítolásra vonatkozó megállapításokat.
Önellenőrző kérdések

| 1. Jelölje meg az alábbiak közül azokat a pénzügyi eszközöket, amelyeket Magyarországon a Tőkepiaci törvény NEM minősít értékpapírnak:
| szövetkezeti üzletrész
| részvény
| befektetési jegy
| váltó
| államkötvény
2. Jelölje meg az alábbiak közül azokat a jellemzőket, amellyel minden értékpapírnak rendelkeznie kell, jogi szabályozásától függetlenül!
| a követelés alapjául valamilyen jogviszony szolgál
| okirat
| kalkulálható belső értékkel rendelkezik
| forgatható/átruházható
| dematerializált
| bemutatóra vagy névre szóló
3. Párosítsa össze a számokkal és a betűkkel jelzett fogalmakat, leírásokat! A betűkkel jelzett értékpapír-tulajdonságok mellé írja be azt a számot, amelyik csoportosítási szempontra vonatkozik! 1. az értékpapír tartalmát kifejező jogviszony 2. futamidő 3. az értékpapír által biztosított jövőbeni pénzáramlás 4. a kibocsátó személye 5. az értékpapírokhoz kapcsolódó jogok gyakorlása 6. forgalomképesség 7. fizikai forma okirat pénzintézeti értékpapír változó hozam rövid lejáratú tőkenyereség hitelviszony állampapír árfolyamnyereség dologi tulajdon tőzsdei névre szóló
4. Az alábbiak közül melyek NEM tartoznak az értékpapír által biztosított pénzáramlás várható időpontja szerinti típusok közé?
| lejáratkor fizetik
| osztalék
| rendszeres jövedelmet fizet
| rendszeres jövedelmet és tőkenyereséget is fizet
| változó hozamú
5. Mekkora hozamot fizetnek egy év múlva arra a kötvényre, amelynek névértéke 10000 forint, fix kamatozású és a kamatlábat előre rögzítették, mértéke évi 15%? Ft
6. Az alábbiak megállapítások mellé írjon 1-et, ha az csak a hitelviszonyt megtestesítő értékpapírokra vonatkozik, 2-t, ha csak a részesedést megtestesítő értékpapírokra vonatkozik, 3-t ha mindkét csoportra érvényes! névértéke a jegyzett tőkéhez való hozzájárulást mutatja lehet változó kamatozású csak a másodlagos piacon értékesíthető árfolyamnyereséget tesz lehetővé tulajdonosi jogokat testesít meg névértéke a hitel fennálló értéke
7. Írja be a megfelelő kifejezést az alábbi hiányos mondatba! Az árfolyamnyereség egyenlő a árfolyam és az eladási különbségével.
8. Az alábbi váltóból mely kellékek hiányoznak? A váltó alatt megtalálja a kellékeket.
Fizessen e váltó alapján 300.000 forintot, azaz Háromszázezer forintot. A fizetés helye: Budapest Bank Bp. V. Honvéd u.6. A fizetés ideje: 2005. július 11. A kibocsátó: Hanta Bt. A kibocsátó aláírása: xxxxxxxx xxxxx
Jelölje meg azt, amelyik Ön szerint hiányzik a váltóról!
| a váltó elnevezés magában a váltó szövegében
| határozott pénzösszeg fizetésére szóló feltétlen meghagyás, vagy saját váltó esetében kötelezettségvállalás
| a fizetésre kötelezett (címzett) neve
| az esedékesség, azaz a fizetés ideje
| a fizetés helye
| a rendelvényes neve (akinek részére vagy rendelkezésére a fizetést teljesíteni kell)
| a váltó kiállításának napja és helye
| a kibocsátó aláírása - saját váltó esetén a kiállító aláírása.
9. Az alábbiakban számokkal jelölve felsorolunk néhány olyan fogalmat, ami a váltóval illetve annak forgalmazásával kapcsolatos. A következőkben meghatározásokat talál. Írja a meghatározás mellé azt a számot, amely fogalomra vonatkozik! 1 forgatmány, 2 forgatmányos, 3 megtérítési adósok, 4 nyugtázás, 5 bemutatásra szóló, 6 saját váltó, 7 elfogadás, 8 nincs ilyen tulajdonság Az a személy, akire a váltót átruházták. A váltó címzettje a váltót aláírja. A váltót bármely személy bemutathatja, függetlenül attól, hogy szerepel-e a neve a váltón. A váltóbirtokos a váltón aláírásával jelzi, hogy az összeget átvette. A váltó átruházása. A váltó kiállítója és a váltó forgatói.
10. Jelölje meg a helyes választ! A váltó leszámítolásakor...
| a váltón szereplő teljes összeget kifizetik
| a váltó esedékes
| a váltó árfolyamát fizetik ki
| a központi bank fizet a kereskedelmi banknak
11. Az alábbiak közül melyik vonatkozik a viszontleszámítolásra?
| csak saját váltó nyújtható be
| csak a váltó címzettje nyújthatja be
| csak a központi bank végzi
| csak határozott napra szóló váltó nyújtható be