KURZUS: Pénzügytan II.

MODUL: III. modul: A nemzetközi pénzügyi rendszer

9. lecke: Valutaárfolyamok

| Mindeddig elsősorban nemzetgazdasági keretek között vizsgáltuk a pénzügyi folyamatokat. Ebben a modulban azt fogjuk elemezni, mi történik a pénzzel, ha átlépi az országhatárokat: miként változik a pénz szerepe, hogyan lehet egyik ország pénzét átváltani másik ország törvényes fizetési eszközére, mi befolyásolja a pénz nemzetközi árát, és ez hogyan hat vissza a belső "pénzárra" stb.
Napjainkban a hétköznapi életben is egyre többször találkozunk nemzetközi pénzügyi műveletekkel: ha külföldre utazunk nyaralni, valutát vásárolunk; ha hitelt veszünk fel, a bankok egyre gyakrabban kínálnak nekünk úgynevezett deviza-alapú hiteleket; a politikai és gazdasági hírek között vezető helyet foglal el az euró hazai bevezetésének lehetősége és várható időpontja; a közgazdasági szakértők gyakran emlegetik a fizetési mérleg hiányát. Mindezek a kérdések a hétköznapi ember számára sokszor érthetetlen és misztikus jelenségnek tűnnek. Tanulmányaik során most megismerkedhetnek azokkal az alapvető összefüggésekkel, fogalmakkal, amelyek lehetővé teszik a tisztánlátást, és alapot teremtenek arra, hogy későbbi tanulmányaik segítségével a téma szakértőivé váljanak, de legalábbis magabiztosan végezzenek nemzetközi pénzügyi műveleteket.
A megismerésre kerülő összefüggések egy része szoros kapcsolatban áll a nemzetközi gazdaságtan egyes elemeivel. A nyitott gazdaságok vizsgálatakor kiemelten kezeljük a devizaárfolyam hatását, külön vizsgáljuk a külkereskedelmi és fizetési mérleg alakulását. Ezekre a kapcsolódásokra a pénzügytanban fel fogjuk hívni a figyelmüket, hogy elősegítsük a gazdaság különböző területeiről megszerzett ismeretek összekapcsolását, egységes rendszerben való megjelenítését.
A modul leckéihez a Bevezetés a pénzügyekbe című tankönyv megfelelő részeit kell felhasználni, de helyenként rövid kiegészítő anyagokat is beillesztettünk.

| Ebben a leckében olyan fogalmak tisztázására kerül sor, amelyeket naponta használunk, de pontos, szakszerű meghatározására csak kevesen törekednek. A lecke követelményeinek teljesítéséhez a Bevezetés a pénzügyekbe című tankönyv 200-206. oldalait kell megtanulni. Felhívjuk a figyelmét arra, hogy itt olyan alapfogalmak szerepelnek, amelyek ismerete elengedhetetlen egy leendő közgazdász számára, ezért nagyon alaposan kell ismerni azokat.
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
Tanulja meg a valuta, valutaárfolyam, a közvetlen és közvetett árfolyam meghatározásait, úgy, hogy bármikor fel tudja idézni azokat! Alaposan tanulmányozza a tankönyvben látható 4.1. és 4.2. ábrát a 201. oldalon, illetve a hozzá tartozó értelmező, magyarázó szöveget! A 201. oldalon szereplő szövegben megtalálja a felértékelődés és a leértékelődés jelenségét. Ennek alapján gondolja végig, mit jelent a hazai valuta felértékelődése vagy leértékelődése! Úgy jegyezze meg a deviza fogalmát, hogy mindig képes legyen megkülönböztetni a valutától. Ezzel egyben megtanulja a valuta és a deviza árfolyama közötti kapcsolatot is. Tanulmányozza a 203. oldalon levő táblázatot illetve a hozzá tartozó magyarázó szöveget! Kövesse nyomon a keresztárfolyam számításának módszerét, próbálja a példát általánosítani! Készítsen táblázatot a lehetséges devizagazdálkodási és árfolyam-típusokról! Gondosan elemezze a 205. oldalon található ábrát, és gondolja végig a rögzített árfolyam fenntartásának módját!
Követelmények
A leckét akkor sikerült megfelelően elsajátítania, ha Ön képes
felismerni a valuta és a valutaárfolyam meghatározását, javítani a hibás meghatározásokat és kiegészíteni a hiányos definíciókat felismerni, hogy egy ábra melyik árfolyamjegyzést illusztrálja kiválasztani listából a valuta vevőit és eladóit valamely piaci eseményről eldönteni, hogy közvetlen vagy közvetett árfolyamjegyzésre érvényes-e különböző megfogalmazásokról eldönteni, hogy azok felértékelődést vagy leértékelődést jelentenek-e devizára és valutára vonatkozó állításokról eldönteni, hogy azok igazak vagy hamisak felsorolásból kiválasztani a valuta és deviza árfolyama közötti kapcsolat lehetséges formáit felismerni bizonyos megállapításokról, hogy helyesen tükrözik-e a banki árfolyam-jegyzési gyakorlatot egyszerű esetben meghatározni valuták keresztárfolyamát felismerni az egyes árfolyam-típusok jellemzőit a devizagazdálkodás módját és az árfolyam-típusokat egymáshoz rendelni bármilyen irányú intervenciós beavatkozást bemutatni és jellemzőit kiválasztani
Önellenőrző kérdések

| 1. Az alábbiak közül milyen esetben nevezzük egy ország törvényes fizetőeszközét valutának?
| Ha átváltjuk egy másik ország pénzére
| Ha fizetőeszközünk konvertibilis.
| Ha fizetőeszközünk bármilyen formában bekerül a nemzetközi forgalomba.
| Ha külföldre visszük.
2. A következő mondat egyes szavait megszámoztuk. Önnek ki kell választania azt a szót, amely hibásan került a mondatba, majd be kell írni a helyes kifejezést. A valutaárfolyam (1) valamely valuta (2) egy másik pénzügyi eszközben (3) kifejezett ára (4). A hibás kifejezés sorszáma: A helyes kifejezés:
3. Egészítse ki az alábbi mondatot! árfolyamjegyzés esetén a külföldi valuta egységéhez viszonyítjuk a hazai valutát.
4. Az alábbi ábrán egy hiányos kereslet-kínálati függvényt lát. Néhány helyen a jelölés helyett számokat lát. A következőkben meg kell állapítania, hogy mit kellene a számok helyére írni.
Az ábra alapján válaszoljon az alábbi kérdésekre!
4/a Ha az 1 szám helyén forint szerepel, akkor milyen árfolyamjegyzést ábrázoltunk (természetesen Magyarországot tekintjük belföldnek)?
| közvetett
| közvetlen
4/b Milyen betűjelet kell írni a 3 szám helyébe? A 3 szám helyére kerülő betű:
4/c Mit jelent a 4/b feladatban szereplő jelölés?
| az eladásra kerülő devizamennyiség
| az egyensúlyi forint-mennyiség
| az egyensúlyi árfolyam
4/d Milyen jelet kell írni a 2 helyébe közvetlen árfolyamjegyzés esetén?
| valuta/Ft
| Ft/valuta
5. Közvetlen árfolyamjegyzés esetén az alábbi gazdasági szereplők közül kik akarnak valutát vásárolni (kik keresik a valutát)? Mindig Magyarország számít belföldnek.
| magyar áruexportőr
| magyar áruimportőr
| magyar tőkeexportáló
6. Az alábbi állítások közvetlen árfolyamjegyzésre vonatkoznak. Írjon a mondatok mellé 1-et, ha az felértékelődésre utal, és 2-t, ha leértékelődésre! Egységnyi valutáért több forintot kell adni. Egységnyi forintért több valutát tudunk venni. A forint értéke növekszik. Egyre többen akarnak forintért valutát venni.
7. Az alábbi állításokról döntse el, hogy igazak vagy hamisak!
a deviza bármikor valutára váltható |
az azonnali valutaárfolyam megegyezik a devizaárfolyammal |
a deviza mindig jövőbeni valutára vonatkozó követelés |
a valutaárfolyam mindig magasabb, mint az azonnali devizaárfolyam |
8. Jelölje meg azokat a lehetséges relációkat, amelyek érvényesek lehetnek egy bank árfolyam-jegyzésére!
| valutavételi árfolyam < valuta eladási árfolyam < valuta középárfolyam
| valutavételi árfolyam < valutaközép-árfolyam = deviza középárfolyam
| deviza vételi árfolyam = valuta eladási árfolyam
| deviza vételi árfolyam < valuta vételi árfolyam
| deviza eladási árfolyam < valuta eladási árfolyam
9. Az MNB 2006. májusában jegyzett hivatalos devizaárfolyamai közül az angol font árfolyama 389,20, az euró 264,74, az USA dollár 206,47 volt. Számítsa ki a három deviza keresztárfolyamait és az eredményeket írja be a következő táblázatba! Az eredményekből az első két tizedesjegyet írja be, és ne kerekítsen!
| GBP | EUR | USD
GBP | 1,00 |  |
EUR |  | 1,00 |
USD |  |  | 1,00
10. Az alábbi állításokról döntse el, hogy igazak vagy hamisak!
Konvertibilis valutának nem lehet rögzített árfolyama. |
Konvertibilis valuta árfolyamát csak piaci eszközökkel képes befolyásolja a jegybank. |
Kötött devizagazdálkodásban csak rögzített árfolyam lehetséges. |
11. Az alábbi állításokról döntse el, hogy igazak vagy hamisak!
A tényleges árfolyam soha nem egyezik meg pontosan a deklarált árfolyammal, hanem attól bizonyos mértékben mindig eltér. |
Kötött devizagazdálkodás esetén magánszemélyeknek nem, de a vállalatoknak lehet devizakészlete. |
12. Az alábbi ábra alapján válaszoljon a kérdésekre!
12/a Melyik betű jelöli a rögzített árfolyamot?
| e0
| D
| D'
| S
12/b Milyen piaci helyzet alakult ki?
| túlkereslet
| túlkínálat
12/c Milyen beavatkozást kell tennie a jegybanknak, hogy a rögzített árfolyam fennmaradjon?
| eurót kell vennie
| eurót kell eladnia
12/d Milyen kifejezést kell írni a vastagított vonalra?
| a piaci túlkínálat mértéke
| a jegybanki intervenció mértéke
| a piaci túlkereslet mértéke