KURZUS: Pénzügytan II.

MODUL: III. modul: A nemzetközi pénzügyi rendszer

11. lecke: A nemzetközi fizetési mérleg

| A nemzetközi fizetési mérleg azokat a tranzakciókat összesíti, amelyeket egy ország külfölddel lebonyolít. A nemzetközi tranzakciók kétféleképpen mérhetők: egyrészt teljesítményként (például exportált áru értékeként), másrészt pénzügyi műveletként (például az exportált áru ellenértékének megjelenéseként valamely bankszámlán). A fizetési mérleg mindkét szempontot tartalmazza, de elkülönítve - szerepel benne a gazdasági művelet és az ahhoz kapcsolódó pénzügyi művelet is. Vannak olyan nemzetközi tranzakciók, amelyek csak a pénzügyi eszközöket érintik - ilyenek például a tőkebefektetések. A nemzetközi fizetési mérleg pontos kimutatás a nemzetközi gazdasági műveletekről és a nemzetközi pénzmozgásokról.
A nemzetközi fizetési mérleg felépítésének elve a következő:
az első rész, az úgynevezett folyó fizetési mérleg tartalmazza azokat a nemzetközi tranzakciókat, amelyek az adott ország folyó jövedelmét érintik a második rész pedig megmutatja, hogyan változik az ország vagyona a nemzetközi tranzakciók következtében.
A folyó fizetési mérleg fő tételei:
A nemzetközi áru- és szolgáltatás-áramlás, vagyis a külkereskedelem teljesítményei. A külkereskedelmi mérleg egyenlege az ország árupiaci teljesítményét érinti: megmutatja, hogy a külföldi vásárlások (import) illetve a külföldön történt eladások (export) hogyan érintik az országban realizált jövedelmet. A termelési tényezők nemzetközi áramlásának hatására is változik a hazai jövedelem: a termelési tényezők jövedelmének kivitele, illetve behozatala csökkenti illetve növeli a belföldi felhasználható jövedelem nagyságát. Az országok között transzfer-áramlás ugyancsak befolyásolja a belföldön rendelkezésre álló jövedelmet, növeli vagy csökkenti azt, a transzferek ki- és beáramlásának egyenlegével.
A folyó fizetési mérleg egyenlege arról tájékoztat, hogy mennyivel tér el az országban megtermelt jövedelem az országban rendelkezésre álló jövedelemtől. Ha a folyó mérleg egyenlege pozitív, akkor több jövedelem áramlik be az országba, mint amennyi ki, vagyis a nemzetközi áru- és jövedelem-mozgások növelik az ország rendelkezésre álló jövedelemét.
A nemzetközi tőkeforgalom tételei:
Az egyoldalú tőkeátadások nem változtatják meg a tulajdon nagyságát, vagyis nem teremtenek további jövedelem-szerzési alapot. Ezek a tranzakciók kerülnek az úgynevezett tőkemérlegbe. A pénzügyi mérlegbe kerülnek a közvetlen tőkebefektetések, a portfolió befektetések valamint a hitelműveletek. Itt jelennek meg a bankszámlák egyenlegeinek változásai is. Az úgynevezett monetáris műveletek az ország arany- és devizakészletét változtatják meg, vagyis a nemzetközi tartalékokra hatnak.
A nyilvántartási hibákat egy úgynevezett tévedések és kihagyások sorával korrigálják.
A fizetési mérleg, mint minden mérleg, szükségszerűen egyensúlyban van: mivel minden tétel kétszer szerepel, ezért a teljes mérleg egyenlege mindig nulla. Vagyis:
folyó fizetési mérleg egyenlege + tőkeforgalom egyenlege + tévedések = 0
Vegyük észre, hogy a tőkeforgalom részét képezi a monetáris tartalékok változása is. Így lényegében a jövedelem- és tőkeáramlás egyenlege a monetáris tartalékok változásában "csapódik le". Az egyensúlyt ezért a következő formában is felírhatjuk:
folyó mérleg egyenlege + tőkeforgalom egyenlege (monetáris műveletek nélkül) + tévedések = - tartalékváltozás
A teljes mérleg egyenlegét a tartalék-változás nélküli egyenlegként értelmezzük. A tartalékváltozás egyenlege mindig megegyezik a teljes mérleg egyenlegével, de természetesen ellentétes előjellel.
A fizetési mérleg további összefüggéseivel a tankönyv 214-225. oldalain találják meg.
Tevékenységek
A lecke tanulása során végezze el az alábbi tevékenységeket, amelyek segítségével képes lesz a követelmények teljesítésére.
A lecke bevezetőjének tanulmányozása alapján készítsen egyszerű sémát arra, hogy lehet valamelyik fizetési mérleg tételt a többi tétel ismeretében kiszámítani! Jegyezze meg a nemzetközi fizetési mérleg egyes részeire vonatkozó meghatározásokat, az egyes elemek közötti kapcsolatokat!
Követelmények
A leckét akkor sikerült megfelelően elsajátítania, ha Ön képes
sematikus adatok alapján kiszámítani a fizetési mérleg hiányzó tételét eldönteni, hogy a fizetési mérleg egyes elemeire, illetve a közöttük levő kapcsolatokra vonatkozó állítások helyesek-e felsorolásból kiválasztani az egyes fizetési mérleg-elemekre vonatkozó összefüggéseket sematikus példák segítségével meghatározni a fizetési mérleg egyes részeinek nagyságát
Önellenőrző kérdések

| 1. Egy gazdaságról tudjuk, hogy az egyik évben a folyó fizetési mérlegének egyenlege -3412 milliárd euró volt, a tőkemérleg egyenlege 18, a tévedések nagysága 12 milliárd, a tartalékváltozás pedig +208 milliárd. Számítsa ki, mennyi volt a pénzügyi mérleg egyenlege! A pénzügyi mérleg egyenlege (előjellel) milliárd euró
2. Az alábbi definíciók mellé írja be a megfelelő fogalom sorszámát! 1. nemzetközi fizetési mérleg 2. folyó fizetési mérleg 3. pénzügyi mérleg 4. tőkeforgalmi mérleg A fizetési mérleg azon része, mely tartalmazza az áru és szolgáltatáskereskedelem tényleges forgalmát, a tényezőjövedelmek és transzferek ki- és beáramlásának összegét. A fizetési mérleg azon része, mely az ország vagyonának nemzetközi változását mutatja, azáltal, hogy bemutatja, hogyan változik az ország vagyona az egyoldalú tőkeáramlások, közvetlen tőkebefektetések, a portfolió beruházások, a hitelek, a segélyek, valamint a monetáris műveletek hatására. A fizetési mérleg azon része, mely tartalmazza a közvetlen tőkebefektetések összesítését, a portfolió beruházásokat, valamint az egyéb befektetéseket.
3. Az alábbi állításokról döntse el, hogy igazak vagy hamisak!
Ha külföldiek hazai vállalatok részvényeiből vásárolnak, akkor az növeli a pénzügyi mérleg egyenlegét. |
A nemzetközi portfolió-befektetések a pénzügyi mérlegben jelennek meg. |
A portfolió-befektetésekből származó jövedelmek nemzetközi mozgását a tőkemérlegben tüntetik fel. |
4. Az alábbi állításokról döntse el, hogy igazak vagy hamisak!
A folyó fizetési mérleg egyenlege mindig megegyezik a pénzügyi mérleg egyenlegével. |
Ha egy vállalat exportál, és áruhitelt nyújt vevőjének, akkor ez a hitel a pénzügyi mérleg egyenlegét javítja (vagyis pozitív előjelű). |
A külföldről felvett hitelek növelik az országba áramló pénzmennyiséget, vagyis javítják a pénzügyi mérleg egyenlegét. |
5. Ha a folyó fizetési mérleg egyenlege javul, akkor...
| javul a pénzügyi mérleg egyenlege is
| nem változnak a pénzügyi mérleg tételei
| kisebb külső finanszírozásra van szükség
| a nemzetközi tartalékok csökkennek
6. A tévedések és kihagyások nagyságát...
| a statisztikából pontosan ki lehet számítani
| a tényleges tartalékváltozás és a statisztikából számított mérlegegyenleg eltérésével azonos
| a tőkemérleg egyenlege határozza meg
| az árfolyamváltozásokból lehet levezetni
7. Mekkora a viszonzatlan folyó átutalások egyenlege, ha az áruk egyenlege -3000 millió euró, a szolgáltatások egyenlege -400 millió euró, a jövedelmek egyenlege -4000 millió euró, a folyó fizetési mérleg egyenlege -7000 millió euró? A viszonzatlan folyó átutalások egyenlege (előjellel) millió euró.